CELEX: 62008TN0039
Language: fi
Date: 2008-01-22 00:00:00
Title: Asia T-39/08: Kanne 22.1.2008 — Evropaïki Dynamiki v. komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/34
            
         Kanne 22.1.2008 — Evropaïki Dynamiki v. komissio
   (Asia T-39/08)
   (2008/C 92/69)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (asiamies: asianajaja N. Korogiannakis)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission päätös olla hyväksymättä kantajan tarjousta ja myöntää hanke voitokkaalle tarjoajalle on kumottava
            
         
               —
            
            
               komissio on velvoitettava korvaamaan kantajalle 441 564,50 euron suuruinen vahinko, joka sille on aiheutunut tarjousmenettelyn johdosta
            
         
               —
            
            
               komissio on velvoitettava korvaamaan kantajalle tämän kanteen johdosta aiheutuneet oikeudenkäyntikulut ja muut kustannukset, vaikka kanne hylättäisiinkin
            
         
               —
            
            
               komissio on velvoitettava korvaamaan kantajalle tämän kanteen johdosta aiheutuneet oikeudenkäyntikulut ja muut kustannukset.
            
         Oikeudelliset perusteet ja pääasialliset perustelut
   Kantaja teki tarjouksen vastaajan esittämään tarjouspyyntöön, joka koski komission eLearning-nimisen internetportaalin (elearningeuropa.info) ylläpitoa, hallinnointia, kehittämistä, markkinointia ja päivitystä (EUVL 2007/S 87-105977). Kantaja riitauttaa vastaajan 12.11.2007 tekemän päätöksen, jolla hylättiin kantajan tarjous ja ilmoitettiin sille, että sopimus tehdään muun tarjoajan kanssa. Kantaja vaatii myös korvausta tarjouspyyntömenettelystä väitetysti aiheutuneiden vahinkojen johdosta.
   Kanteensa tueksi kantaja väittää, että vastaaja teki ilmeisiä arviointivirheitä eikä esittänyt EY 253 artiklan mukaisia perusteluja. Lisäksi kantaja väittää, että vastaaja sekoitti arviointiperusteet ja myöntämisperusteet arvioidessaan tarjouksia ja että se sovelsi arviointiperusteita, joita ei ilmoitettu tarjoajille ennen tarjousten esittämiselle asetetun määräajan päättymistä. Kantaja väittää lopuksi, että vastaaja loukkasi syrjintäkiellon periaatetta.